PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FK/3/1/011	Bratislava, 6. mája 2013	

Protimonopolný úrad Slovenskej republiky, odbor koncentrácií v správnom konaní 
č. 0006/OK/2013 začatom dňa 23.04.2013 na základe oznámenia zámeru koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi Sberbank Ruska, a.s. so sídlom ulica Vavilova 19, 117997 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom 1027700132195 a Yandex N.V., akciová spoločnosť so sídlom Laan Copes van Cattenburch 52, 2585 GB Haag, Holandsko, zapísaná v holandskom obchodnom registri Obchodnej komory pod číslom 27265167 prostredníctvom ich splnomocneného právneho zástupcu advokátskej kancelárie PH Law s.r.o., so sídlom Hlavné námestie 5, 811 01 Bratislava, IČO 36 863 866 v mene ktorej koná Mgr. Peter Hodál

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) v spojení s § 9 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou vo vytvorení plnofunkčného spoločného podniku PS Yandex.Money LLC, spoločnosť založená a existujúca podľa práva  Ruskej federácie, so sídlom Lva Tolstogo 16, 119021 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom pod číslom  1077746365113 podnikateľov Sberbank Ruska, a.s. so sídlom ulica Vavilova 19, 117997 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom 1027700132195 a Yandex N.V., akciová spoločnosť so sídlom Laan Copes van Cattenburch 52, 2585 GB Haag, Holandsko, zapísaná v holandskom obchodnom registri Obchodnej komory pod číslom 27265167, a to na základe 
•	Rámcovej zmluvy uzavretej dňa 19.12.2012 medzi podnikateľom Yandex N.V., akciová spoločnosť so sídlom Laan Copes van Cattenburch 52, 2585 GB Haag, Holandsko, zapísaná v holandskom obchodnom registri Obchodnej komory pod číslom 27265167 a podnikateľom Sberbank Ruska, a.s. so sídlom ulica Vavilova 19, 117997 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom 1027700132195 a 
•	návrhu Zmluvy o spoločnom podniku zo dňa 19.12.2012 dohodnutého medzi podnikateľom Yandex N.V., akciová spoločnosť so sídlom Laan Copes van Cattenburch 52, 2585 GB Haag, Holandsko, zapísaná v holandskom obchodnom registri Obchodnej komory pod číslom 27265167, podnikateľom Sberbank Ruska, a.s. so sídlom ulica Vavilova 19, 117997 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom 1027700132195 a podnikateľom PS YANDEX.MONEY LLC, spoločnosť s ručením obmedzeným  so sídlom ulica Lva Tolstogo 16, 119021 Moskva, Ruská federácia, zapísaná v Jednotnom štátnom registri právnických osôb  pod štátnym registračným číslom 1077746365113.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 23.04.2013 podaním zaevidovaným pod č. 946/2013 podnikateľmi Sberbank Ruska, a.s. so sídlom ulica Vavilova 19, 117997 Moskva, Ruská federácia, zapísaná v Jednotnom štátnom registri právnických osôb pod štátnym registračným číslom 1027700132195 (ďalej len „Sberbank“) a Yandex N.V., akciová spoločnosť so sídlom Laan Copes van Cattenburch 52, 2585 GB Haag, Holandsko, zapísaná v holandskom obchodnom registri Obchodnej komory pod číslom 27265167 (ďalej len „Yandex“) prostredníctvom ich splnomocneného zástupcu advokátskej kancelárie PH Law s.r.o., so sídlom Hlavné námestie 5, 811 01 Bratislava, IČO 36 863 866 v mene ktorej koná jej advokát a konateľ Mgr. Peter Hodál, doručené oznámenie zámeru koncentrácie (ďalej len „Oznámenie koncentrácie“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním sa začalo správne konanie vo veci predmetnej koncentrácie vedené pod číslom SK 0006/OK/2013.

2.	Predmetná koncentrácia má vzniknúť tak, ako je uvedené vo výroku tohto rozhodnutia, a to vstupom podnikateľa Sberbank do podniku PS Yandex.Money LLC, spoločnosť s ručením obmedzeným so sídlom ulica Lva Tolstogo 16, 119021 Moskva, Ruská federácia, zapísaná v Jednotnom štátnom registri právnických osôb  pod štátnym registračným číslom 1077746365113 (ďalej len „Yandex.Money“), ktorý je v súčasnosti výlučne kontrolovaný podnikateľom Yandex. Koncentrácia podlieha kontrole úradu podľa § 10 ods. 1 písm. b) bod 3 zákona.

3.	Lehota 25 pracovných dní na vydanie rozhodnutia vo veci tejto koncentrácie v súlade so znením § 11 ods. 1 zákona začala plynúť dňa 24.04.2013.

4.	Účastníkmi konania a rovnako aj účastníkmi koncentrácie v prípade tejto koncentrácie sú podnikatelia Sberbank a Yandex, ktorí budú spoločne kontrolovať spoločný podnik Yandex.Money.

5.	Vychádzajúc z Oznámenia koncentrácie úrad dospel k záveru, že podnikateľ Yandex.Money bude trvale vykonávať všetky funkcie samostatného ekonomického subjektu a že ide o plnofunkčný spoločný podnik, na základe čoho v prípade predmetnej transakcie ide o koncentráciu podľa § 9 ods. 1 písm. b) zákona v spojení s § 9 ods. 5 zákona.

6.	Podľa Oznámenia koncentrácie, podnikateľ Sberbank pôsobí najmä v oblasti korporátneho a retailového bankovníctva a služieb v oblasti finančných trhov na území Ruska, Kazachstanu, Bieloruska a Ukrajiny. Prostredníctvom holdingu Volksbank International AG vlastní sieť bánk pôsobiacich predovšetkým v oblasti korporátneho a retailového bankovníctva na Slovensku, v Českej republike, Maďarsku, Slovinsku, Chorvátsku, Bosne a Hercegovine, Srbsku a na Ukrajine.

7.	Podnikateľ Yandex je poskytovateľom služieb internetového vyhľadávania na trhoch v Bielorusku, Ukrajine, Turecku, Kazachstane a Rusku, kde je prevádzkovateľom najrozšírenejšieho internetového vyhľadávača. Yandex ďalej ponúka sprievodné internetové služby a produkty ako napr. prekladateľské služby a služby elektronickej pošty. 

8.	Podľa Oznámenia koncentrácie, podnikateľ Yandex.Money pôsobí hlavne v oblasti poskytovania služieb elektronických platieb pre fyzické a právnické osoby. Po koncentrácii bude ako spoločný podnik účastníkov koncentrácie v rámci elektronických platobných služieb poskytovať najmä služby E-peňaženky na území Ruskej federácie, Ukrajiny, Bieloruska a Kazachstanu. V rámci spoločného podniku budú spoločnosti Sberbank a Yandex spolupracovať na rozvoji elektronických platieb s využitím bankových skúsenosti spoločnosti Sberbank a internetových technológii spoločnosti Yandex. 

9.	Na základe informácií predložených úradu v Oznámení koncentrácie a jeho doplnení úrad neidentifikoval žiadny ovplyvnený trh v zmysle § 5 ods. 1 písm. a), b) alebo c) Vyhlášky úradu č. 204/2009 Z. z., ktorou sa ustanovujú podrobnosti o náležitostiach oznámenia koncentrácie v znení neskorších predpisov.

Záver

10.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu. 

11.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia alebo v dôsledku koordinácie súťažného správania, ktoré by bolo v rozpore s § 4 ods. 1 zákona.

12.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová		
riaditeľka
odboru koncentrácií		

Rozhodnutie sa doručuje:
PH Law s.r.o. 
Mgr. Peter Hodál 
advokát a konateľ 
Hlavné námestie 5 
811 01 Bratislava
Slovenská republika